Problem družbene neenakosti pri študentih FSPN

Raziskava, ki se je ukvarjala s problemom družbene neenakosti pri študentih, je idejno izvirala z Ekonomske fakultete Borisa Kidriča v Ljubljani. V začetku študijskega leta 1981/82, s katero so želeli osvetliti predvsem socialno-ekonomski položaj svojih študentov, so jo izvedli kar ob vpisu novih študentov na Ekonomsko fakulteto. Pri tem so izhajali iz predpostavke, da je v zaostrenih gospodarskih razmerah prihajalo do ogroženosti študentov. Saj so dohodki študentov ustrezali le za sprotno "iz roke v usta" preživljanje. Ker pa je študent ekonomsko odvisen od svojih staršev, ker živi v tujem kraju in se mora prehranjevati drugje, je bilo treba upoštevati, da so zato študentove (z)možnosti za varčevanje zelo majhne. Spodbudni zgled je naslednje leto posnela tudi naša fakulteta (FSPN), saj nam ni bilo vseeno v kakšnih razmerah živijo in delajo naši študentje. Narejen je bil večji sociološki poudarek na celotni raziskavi in sicer je bil v ospredje postavljen predvsem problem družbene neenakosti. Po drugi strani pa so nas zanimale materialne razmere študentov in faktorji povezani s študijskim uspehom, ki vplivata na splošno študijsko uspešnost. Osnovni problem je potemtakem, kako družbena neenakost vpliva na pridobivanje visokošolske izobrazbe, kar je hkrati proces obnavljanja neenakosti. S praktičnega vidika pa nas je zanimalo tudi preprečevanje obnavljanja neenakosti, pri čemer imajo pomembno vlogo zlasti štipendije. Raziskava pa je bila izvedena še tako, da so bili podatki primerljivi s podatki Ekonomske fakultete Borisa Kidriča.

Tags: DRUŽBENA NEENAKOST, OSIP (IZOBRAŽEVANJE), SOCIALNO-EKONOMSKI POLOŽAJ, izjava o prejemanju štipendije, leto vpisa v prvi letnik FSPN, mnenje o različnih vplivih na študijske rezultate, navedba drugih denarnih virov in njihova višina, navedba povprečne ocene študentov s statusom iz leta 1981/82, navedba prebivališča tistih, ki so že imeli status študenta 1981/82, navedba prebivališča v šolskem letu 1982/83, navedba ukrepov ob nerazrešeni prošnji, navedba vira in zneska štipendije, navedba zaključene srednje šole, navedba zakonskega stanu, ocena datuma razrešitve prošnje za štipendijo, ocena dodatnih denarnih sredstev ob pomanjkanju tekočih, ocena položaja staršev, ocena povprečnega števila ur porabljenega za predavanje, ocena povprečnega števila ur porabljenega za vaje, ocena razmer v družini, ocena redne udeležbe na predavanjih v študentov letu 1981/81, ocena skupnega povprečnega dohodka staršev, ocena uspešnosti pokrivanja potreb z denarnimi sredstvi, ocena višine razpoložljivih denarnih sredstev, ocena števila ur porabljenih za pridobivanje dohodkov, prehranjevanje študentov s statusom iz leta 1981/82, preskrba s študijsko literaturo študentov iz leta 1981/82, prostor za študirnje in učenje študentov s statusom iz leta 1981/82, stališče o primeru izobraževanja, kjer izobrazba ne bi doprinesla k višjemu dohodku, stalno prebivališče, status v šolskem letu 1981/82, stopnja dokončane šolske izobrazbe staršev, uspeh ob zaključku srednje šole, vpisan letnik na FSPN, vpisana smer na FSPN, zaposlitev staršev, ŠTUDENT, število članov družine, ŽIVLJENJSKE RAZMERE
Organization: UNIVERZA V LJUBLJANI, FAKULTETA ZA DRUŽBENE VEDE